Pietá
I drømme engang:
Den elskede sitter i solblankt græss,
og jeg, i en luftig og korngul dress,
hviler med hodet i hendes fang -
O, sammen dannet vi, stumme, da,
en ny og ung Pietá!
---
Jeg ser ikke op, jeg føler min fryd-
jeg vet, du er sommer,
jeg drikker din varme,
du minder om reise
mot syd, mot syd ---
Jeg ser ikke op, for blikket er blindet
av blomstermykhet og blomsterduft -
jeg hviler i valmuer, mais og hvete -
verdner av ungdom, av nyhet, av form
stiger og synker mot ansigtets gyldne hete!
Jeg ser ikke op. Men nu strømmer der øket
salighet gjennem min krop, min aand -
for ganske i vildelse blir hendes haand
over mit bøiede hode strøket!
---
Saa ser jeg da op!

<<Kunde tider fornyes ved Guddommens haand,
som du har fornyet mig i dit kjærtegn,
da vilde lysriker stige av mulmet,
av tidssmerternes graa ruiner!
Min elskte, dén guddom, som ikke kan,
som ikke kan læge en tid med haanden,
han er i evighet kun en mand!
Se, derfor gaar verdner under i smerte,
mens vi mænd, mens jeg, mand
forynges i kraft fra en kvindes hjerte!
---

Poesi